لكمبيانة لمغريبية ولا الشريكة لمغريبية ؤلا لكمبيانة لبربارية (ب نݣليزية Barbary Company ؤلا Marocco Company) هيّا شريكة أسساتها لملكة د نݣليز يليزابيط اللولانية فعام 1585م بلموجب ديال واحد رخصة تعطات للقنادشا ديال لايسيستر ؤ وارويك وزيد عليهوم ربعين خرين، باش تستافد نّݣليز من لمعاملة بيعوشراوية تجّارية حصرية ل مديدة ديال 12 عام. فلكتابة دهاد لبروڤي ؤلا رّخصة، يليزابيط اللولانية سطرات على لفايدة دلبيعوشرا معا لمغريب سيرتو داكشي ديال دّيفاع و الستيهلاك، وهادشي غايتقوّا مزيان فاش صيفطات وزير ديالها سميتو "روبيرطس" للسلطان أحمد لمنصور دهبي باش يعيش فلمغريب وبصاح مشا دوز هنا تلتسنين و خدا شي هميزات للنݣالزا سيرتو فاش خدا لامان باللي ماخصش حتا شي نݣليزي يكون عبد فلمغريب فالزمان دلحكام دهاد السلطان. هاد لمْعاهدة غادي تعاود تسينيا فمكناس فعام 1728م واللي فيها هاد لهميزات غايتوسعو واللي كاتݣول النݣليزي اللي تشد فشي بابور دلقراصنا خاص فديك الساع يتحرر و يتصافط نيشان لجبلطر وفلمݣابل لمغاربا ، و ليهود اللي داخلين لجبلطر خاص يتعفاو من الضّريبة كيما كانت. "BARBARY COMPANY" (بنڭليزية). تطّالع عليه ب تاريخ 26 يونيو 2021. The early chartered companies (A.D 1268-1858) پاج 236. https://books.google.co.ma/books?id=hul_8EjEhh8C&printsec=frontcover&dq=the+early+chartered+companies&hl=fr&sa=X&redir_esc=y#v=onepage&q=the%20early%20chartered%20companies&f=false